અમદાવાદ: હાઈકોર્ટે ફટકાર લગાવ્યા બાદ કોર્પોરેશન ટ્રાફિકજામની સમસ્યા દૂર કરવા માટે રસ્તાઓ પર થયેલા ગેરકાયદે દબાણો હટાવવા તૂટી પડ્યું છે. ગઈકાલે લૉ ગાર્ડનની વર્ષો જૂની ખાઉગલીમાં ડિમોલિશન કર્યા બાદ આજે સાલ હોસ્પિટલ રોડથી સત્તાધાર ક્રોસ રોડ પર ફુટપાથ પર થયેલા દબાણને તોડવામાં આવ્યા હતા, અને પાર્કિંગ માટે જગ્યા ખૂલ્લી કરવામાં આવી હતી. રસ્તા પર આડેધડ કરવામાં આવેલા આ દબાણોને કારણે લોકોને પાર્કિંગ ન મળતા રસ્તા પર જ પાર્કિંગ થતા હતા, અને ટ્રાફિકજામ થતો હતો.